Samuli Kivelä (muusikko)

Samuli Kivelä (s. 1988 Kempele) on suomalainen kitaristi, äänisuunnittelija ja tuottaja. Hän on toiminut tuottajana, sovittajana ja säveltäjänä useissa eri yhteyksissä. Kivelä on myös kitaransoitonopettaja. == Tausta == Kotimaisen jazzkitarismin velhoksikin nimitetty Kivelä on valmistunut muusikoksi Oulun konservatoriosta vuonna 2009, jonka jälkeen hän opiskeli vuoden ajan pop&jazz; -pedagogiikkaopintoja Metropolia ammattikorkeakoulussa Helsingissä. Musiikin maisteriksi Kivelä valmistui Sibelius Akatemian jazz-linjalta vuonna 2017, pääinstrumenttinaan sähkökitara. == Ura == Kivelä on esiintynyt ja levyttänyt useiden artistien ja yhtyeiden kanssa. Vuonna 2020 hän toimi TV-ohjelma Putouksen kauden kitaristina ja syntetisaattorin soittajana. Parin vuoden ajan Kivelä on soittanut kitaraa Ramy Essamin yhtyeessä. Ramy Essamin musiikki yhdistää rockia, folkia ja egyptiläistä perinnemusiikkia, ja hänen kappaleidensa sanoitukset käsittelevät usein yhteiskunnallisia epäkohtia, ihmisoikeuksia ja poliittista sortoa. Essam käyttää musiikkiaan vallankumouksellisena työkaluna, ja hän on toiminut arabimaailmassa demokratian ja ihmisoikeuksien puolestapuhujana. Kivelä soittaa kitaraa, syntetisaattoreita ja looppereita elektronisen musiikin yhtye Serotissa. Serot esiintyi 2024 TV-sarja Diilin finaalijaksossa voittaja Aini Mäensivun finaalitapahtumassa. Yhtyeen toisella albumilla vierailevat ykköslinjan jazzmuusikot, pianisti Iiro Rantala sekä trumpetisti Verneri Pohjola. Sepi Kumpulaisen bändissä Kivelä soittaa kitaraa. Kivelä on tehnyt musiikkituotannollista ja äänisuunnittelutyötä mm. Hanna Västinsalon Palimpsest-elokuvassa, KOM-teatterissa, Kajaanin Harrastajateatteri Generaattorissa, Linnanmäen valokarnevaaleilla sekä erilaisissa radio- ohjelmissa ja podcasteissa. Syksyllä 20204 Kivelä teki äänisuunnittelun Markus Leikolan ja Helsinki 98 -ryhmän teatteriesitykseen Lähinaapuri. Lisäksi hän äänisuunnitteli Helsingin Kanneltalossa syyskuussa 2024 ensi-iltansa saaneen 50+ Tanssikollektiivin esityksen 222 Wrong movements, jonka ohjasi Venäjältä Suomeen paennut Pavel Semschenko. Kivelä toimii muusikkona, esiintyjänä ja äänisuunnittelijana taidekollektiivi Recover Laboratoryn esityksissä.Yhdessä rumpali Aleksi Kinnusen kanssa Kivelä tunnetaan myös "Suomen tunnetuimpina freelancemuusikkoina", Rotsina ja Jyränä. Kivelä soittaa Neljä Ässää -nimisessä bändissä ja on esiintynyt tällä myös mm. Yle Olohuoneen tv- lähetyksessä == Diskografia == Serot * Otava (2017, Arvo Records) Soolotuotanto * Mechanic Membrane - Clock Hands (2022, Luola Records) * Mechanic Membrane - Blue Origin (2019, Chaos Lab Records) Surrealiisa * Surrurrur (EP 2024) Soft Hammers * Music for Situations (2021) Sepi Kumpulainen * Hyväntahtoinen lähettiläs (2022, Playground Music ) == Lähteet == == Aiheesta muualla == * [ https://samulikivela.com/] * [ https://jazzfinland.fi/ajankohtaista/nouseva-elektronisen-musiikin-yhtye- serot-julkaisee-uuden-albuminsa-helmikuussa] * [ https://www.rumba.fi/uutiset/suomen-tunnetuimmat-freelancemuusikot-rotsi-ja- jyra-ovat-mukana-sydanliiton-muusikkojen-liiton-ja-freelancemuusikot-ryn- kampanjassa/] * https://www.city.fi/kulttuuri/gheek+on+vapaa+muurari+ja+kolme+muuta+elamanviisautta+rotsilta+ja+jyralta/9215 * https://www.rumba.fi/uutiset/armontonta-menoa-sepi-kumpulaisen-vittumainen- mies-biisilla-mukana-netin-parhaat-facebook-paivitykset-tekeva-rotsi-jyra/ * https://sydan.fi/muusikot/ * https://www.tamperelainen.fi/paikalliset/5439508 Luokka:Elävät henkilöt Luokka:Vuonna 1988 syntyneet Luokka:Suomalaiset kitaristit